Here Comes the Night

«Here Comes the Night» er ein song frå 1964, skriven av Bert Berns og opphavleg gjeven ut av den skotske songaren Lulu. Versjonen hennar nådde 50. plass.Rogan, No Surrender, s.102Lulu discography Bandet Them, med Van Morrison som frontmann, hadde ein hitt med deira versjon som kom ut i mars 1965. Them-versjonen nådde andreplassen i Storbritannia og 24. plass i USA, og var oppført på 33. plass på lista over dei 100 mest populære britiske singlane for 1965.

Innspeling og historie
Dette var den andre Them-singelen produsert av Bert Berns og første gong Them spelte inn ein av songane hans. Han vart innspelt under ei innspeling i Decca Studios i West Hamstead i London i oktober 1964 i lag med «Baby, Please Don't Go» og «All For Myself».Heylin, Can You Feel the Silence?, s. 516

Jimmy Page spelte gitar på dette arrangementet. Andy White og Tommy Scott song korvokal med Phil Coulter på klaverinstrument. Trommeslagar Ronnie Millings hugsar at bandet arbeidde med songen i studio med fire dagar med øvingar. Billy Harrison sa at «eg hugsar me sat hos Decca då Bert sa han hadde denne songen, og han kom ut med «Here Comes the Night». Han hadde eit riff, og det var alt han hadde, og me sat oss ned og arbeidde med han, og kom fram til det du kan høyre på plata. Me sat i studio, utan lydteknikar eller noko slikt.»Heylin, Can You Feel the Silence?, s.99 Phil Coulter sa seinare «eg visste eg høyrte ein stor hit. Det var første tong eg hadde høyrt ein hit heilt frå starten av»Rogan, No Surrender, s.  111-112

I følgje Phil Coulter hadde bandet meint at songen skulle vere oppfølgjar til «Baby, Please Don't Go», men han vart raskt gjeven ut av Decca med ein innspeling av Lulu i november 1964. Them skal ha vore særs skuffa over denne avgjersla av Decca og Phil Solomon.  

«Here Comes the Night» var den tredje singelen til Them, gjeven ut etter suksessen med «Gloria». Den første dagen songen kom ut selde han 16 000 kopiar, som var eit imponerande tal den gongen.Rogan, No Surrender, s. 112 Han nådde 2. plass i Storbritannia og 24. plass i USA, og låg 10 veker på lista i USA. Han vart òg gjeven ut på EPen Mystic Eyes. Etter at plata var gjeven ut, framførte Them songen på Ready Steady Go! og Top of the Pops.

Songen vart gjevne ut på den amerikanske utgåva av albumet THEM i juli 1965, og finst òg på albumet The Story of Them. Singelen vart gjeven ut på ny av Deram i 1973, men nådde ikkje då lista. 

På andre Van Morrison-album
Van Morrison (1974). Etter å ha starta ein kritikarrost solokarriere, spelte Morrison «Here Comes the Night» på konsertalbumet It's Too Late to Stop Now. 
«Here Comes the Night» (den originale versjonen frå 1965) vart gjeven ut på samlealbumet The Best of Van Morrison i 1990 og på Still on Top - The Greatest Hits i 2007.

Andre versjonar 
 The Exciters (1965). Ein lett variasjon av songen, kalla «There They Go». 
 David Bowie (1973). På coveralbumet hans Pin Ups.
 Streetheart (1979) Under Heaven over Hell.
 The Rivals (1980). Ein punkversjon. The Rivals trudde dei spelte ein David Bowie-song.
 Native (1994). Ein reggae-versjon. Finst i filmen Ace Ventura: When Nature Calls.
 Dwight Yoakam (1997).
 The Fabulous Thunderbirds (1995), på albumet Roll of the Dice.

Kjelder
Denne artikkelen bygger på «Here Comes the Night» frå ,  den 4. mai 2011. 
 oppgav desse kjeldene:
Heylin, Clinton (2003). Can You Feel the Silence? Van Morrison: A New Biography, Chicago Review Press, ISBN 1-55652-542-7
Rogan, Johnny (2006). Van Morrison: No Surrender, London: Vintage Books ISBN 9780099431831

Kategori:Songar frå 1964
Kategori:Singlar frå 1964
Kategori:Singlar frå 1965
Kategori:Them-songar
Kategori:Van Morrison-songar
Kategori:David Bowie-songar
Kategori:Lulu-songar
Kategori:Songar skrivne av Bert Berns
Kategori:Songar produserte av Bert Berns
Kategori:Parrot Records-singlar
Kategori:Decca Records-singlar
Kategori:Rod Stewart-songar